
SOPIMUS TIETOJEN LUOVUTTAMISESTA
Sopijapuolet
[bookmark: _Hlk94255119]Koulutuksen järjestäjä (nimi, osoite, y-tunnus, vastuussa oleva toimiala/yksikkö)
Hyvinvointialue (nimi, osoite, y-tunnus, vastuussa oleva toiminto/yksikkö)
Koulutuksen järjestäjään ja Hyvinvointialueeseen viitataan jäljempänä yhdessä ”Sopijapuolet”. 
Kumpikin Sopijapuoli nimeää yhteyshenkilön, jonka tehtävänä on seurata ja valvoa sopimuksen toteutumista ja tiedottaa sopimuksen toteutumiseen liittyvistä asioista omassa organisaatiossaan. Ellei toisin ole sovittu, yhteyshenkilöllä ei ole oikeutta muuttaa sopimusta
Yhteyshenkilöt on määritelty tarkemmin liitteessä 2. Sopijapuolen on viivytyksettä ilmoitettava kirjallisesti yhteyshenkilön vaihtumisesta toiselle Sopijapuolelle.
Sopimuksen kohde
Sopijapuolet sopivat tässä sopimuksessa niistä yhteisistä menettelytavoista, joilla koulutuksen järjestäjän rekisterinpidossa oleviin henkilörekistereihin sisältyviä opiskelijoiden ja heidän huoltajiensa tietoja luovutetaan opiskeluhuoltopalveluille oppilas- ja opiskelijahuoltolain (1287/2013) mukaisen opiskeluhuollon järjestämiseksi. 
Selkeyden vuoksi Sopijapuolet toteavat, että tällä Sopimuksella ei ole vaikutusta Sopijapuolten lakisääteisiin velvoitteisiin. Tietojen luovuttamisen jälkeen Hyvinvointialue vastaa vastaanottamiensa tietojen rekisterinpidosta EU:n yleisen tietosuoja-asetuksessa 2016/679 tarkoitettuna rekisterinpitäjänä.
Luovutettavat tiedot, tiedonsaantioikeudet ja tietojen luovutustavat
Opiskeluhuoltopalveluiden tiedonsaantioikeudet, luovutettavat tiedot, tietojen käyttötarkoitukset sekä tietojen luovutustavat on määritelty erikseen liitteessä 1.
Muut ehdot
Kumpikin Sopijapuoli huolehtii omalta osaltaan siitä, että se on antanut henkilökunnalleen riittävät ohjeet tässä Sopimuksessa sovittujen toimintamallien noudattamiseksi.

Sopimuksen voimassaolo ja irtisanominen
Mikäli Sopijapuolen tai Sopijapuolten on tehtävä sopimuksen hyväksymisestä päätös, Sopimus tulee sitovaksi vasta, kun sitä koskevat päätökset (kirjaa tähän päätöksen/päätösten numero tai muu tunniste) ovat saaneet lainvoiman ja kummatkin Sopijapuolet ovat allekirjoittaneet Sopimuksen. Muussa tapauksessa Sopimus tulee voimaan, kun molemmat Sopijapuolet ovat sen allekirjoittaneet.
Sopimus on voimassa toistaiseksi. Kummallakin Sopijapuolella on oikeus irtisanoa sopimus päättymään (irtisanomisaika) kuluttua irtisanomisesta. Irtisanominen on tehtävä kirjallisesti. 
Sopimuksen muuttaminen ja siirtäminen
Sopijapuolet sopivat tätä sopimusta koskevista muutoksista kirjallisesti. 
[bookmark: _Hlk94852098]Selkeyden vuoksi Sopijapuolet toteavat, että sopimuksen voimassaoloaikana lainsäädännöstä, oikeuskäytännöstä tai viranomaisen ratkaisukäytännöstä johtuvista mahdollisista muutostarpeista sovitaan Sopijapuolten välillä erikseen. 
Hyvinvointialueella ei ole oikeutta ilman Koulutuksen järjestäjän suostumusta osaksikaan siirtää Sopimusta kolmannelle osapuolelle. Jos Hyvinvointialueen Sopimukseen liittyvät tehtävät ovat siirtymässä kolmannelle osapuolelle, Sopijapuolet tarkistavat yhdessä Sopimukseen tarvittavat muutokset.
Erimielisyydet ja sovellettava laki
Tästä sopimuksesta aiheutuvat erimielisyydet pyritään ratkaisemaan ensi sijassa neuvotteluteitse. Mikäli asiassa ei kuitenkaan päästä yhteisymmärrykseen kolmen (3) kuukauden kuluessa, asia ratkaistaan Helsingin käräjäoikeudessa. Tähän sopimukseen ja siitä aiheutuviin erimielisyyksiin sovelletaan Suomen lakia.
Allekirjoitukset ja liitteet
Sopimus on laadittu kahtena (2) kappaleena, yksi kummallekin Sopijapuolelle.
Koulutuksen järjestäjä		Hyvinvointialue
Paikka __________20__		Paikka __________20__	
____________________________	____________________________
Nimi			Nimi
Asema			Asema 

____________________________	____________________________
Nimi			Nimi 
Asema			Asema
Liitteet
Liite 1 – Tiedonsaantioikeuden perusteet, luovutettavat tiedot, käyttötarkoitukset ja luovutustapa
1 – Koulu- ja opiskeluterveydenhuolto (ml. suun terveydenhuolto)
2 – Kuraattoripalvelut
3 – Psykologipalvelut
4 – Monialainen yksilökohtainen opiskeluhuolto
Liite 2 – Yhteystiedot
